system
Răspunde în limba română, în stilul Wikipedia, cat mai corect gramatical.
user
Poți să-mi dai detalii despre Institutul de Lingvistică „Iorgu Iordan – Alexandru Rosetti”?
assistant
Institutul de Lingvistică „Iorgu Iordan – Alexandru Rosetti” din București este unul din institutele de lingvistică din subordinea Academiei Române. Actualul său director este Adina Dragomirescu.

Istorie 
Institutul de Lingvistică a fost înființat în anul 1949. Primul director a fost Iorgu Iordan (1949-1962). În anul 1961 a fost înființat Centrul de Cercetări Fonetice și Dialectale al Academiei Române. Primul său director a fost Alexandru Rosetti. În martie 1990 fostul Centru a devenit Institutul de Fonetică și Dialectologie, primind numele „Al. Rosetti” în 1994. Prin fuziune cu Institutul de Lingvistică „Iorgu Iordan” a rezultat Institutul de Lingvistică „Iorgu Iordan – Al. Rosetti” în ianuarie 2002. Din 1994 până în 2017 Marius Sala a fost director al Institutului.

Departamente de cercetare 
 Lexicografie și etimologie
 Limba literară și filologie
 Gramatică
 Romanistică
 Dialectologie și sociolingvistică
 Dialectologie, geografie lingvistică, fonetică și onomastică

Activitate 
Institutul a publicat diferite lucrări referitoare la limba română, printre care:

 Dicționarul limbii poetice a lui Eminescu (sub redacția lui Tudor Vianu), 1968
  Documente și însemnări românești din secolul al XVI-lea (coordonator Alexandru Mareș), 1979
 Texte românești din secolul al XVI-lea (coordonator Ion Gheție), 1982
 Cele mai vechi texte românești. Contribuții filologice și lingvistice (coordonator Ion Gheție), 1982
 Istoria limbii române literare. Epoca veche (1532-1780) (coordonator Ion Gheție), 1997
 Contribuții la istoria limbii române literare. Secolul al XVIII-lea (1688-1780) (coordonatori Ion Gheție, Gheorghe Chivu), 2000
 Dicționarul limbii române (DLR), serie nouă
 Dicționarul ortografic, ortoepic și morfologic al limbii române (DOOM)
 Gramatica limbii române
 The Grammar of Romanian (coordonator Gabriela Pană Dindelegan), 2013
 The Syntax of Old Romanian (coordonator Gabriela Pană Dindelegan), 2016

Alte institute similare 
Alte institute ale Academiei Române cu preocupări înrudite:
 Institutul de Filologie Română „A. Philippide” din Iași
 Institutul de Lingvistică și Istorie Literară „Sextil Pușcariu” din Cluj-Napoca

Note

Vezi și 
 Lista instituțiilor din subordinea Academiei Române

Legături externe  
 
 Institutul de Fonetică și Dialectologie „Al. Rosetti” - 40 de ani de existență, 1961-2001, Nicolae Saramandu, Manuela Nevaci, lingv.ro
 Pagină oficială de Facebook: https://www.facebook.com/iordan.rosetti

 
Lingvistică
Institute de cercetări din România